Rikunarita-ORG/Wikinium huggingface dataset:
# Geometrie

Li cartesian sistema de coordinates.
**Geometrie** es un branche del matematica. It studia li figuras in li spacie quam lineas, curves, angules, punctus e superficies.

Li nómine geometrie originat del mesurar land o materie. In ancian grec li parol γεωμετρία (geometria) consiste ex geo- *terra* e -metron *mesuration*.

## Ligation extern

* Sjöstedt, Carl-Erik: Li axiome de paralleles. De Euclides a Hilbert. Un probleme cardinal in li evolution de geografie. Excerptes in facsimile ex li principal ovres original e traduction in li lingue international Interlingue. Stockholm 1968. Editoria Natur och kultur. *939 págines de quelles circa 500 es in Interlingue!* (Ligation)
# Cornwall

Portu de St Ives, west Cornwall
**Cornwall** es li comtía al extremitá sud-west de Anglia. It es bornat per li Mare Celtic al nord, li Marstrette Anglesi al sud e li comtía Devon al west. Li fluvie Tamar marca lu max del frontiera inter Cornwall e Devon. Li extremitá west del chef terra de Cornwall, Land's End, es anc li punctu max west del chef terra anglesi. Lizard Point in Cornwall es li punctu max sud del chef terra de Grand-Britania. Li Scilly-insules, 45 km sud-west de Land's End, fa parte del comtiá ceremonial de Cornwall ma have un administration separat. Li insules max sud es li parte max sud de Grand-Britania.

Cornwall have un area de 3.563 km2 e un population de 536.000 (2014, est.). Li cité administrativ es Truro.

Cornesi, un lingue celtic, esset parlat per omni Cornwall til c. 1100. Desde tande it esset poc a poc remplazzat de anglesi, e til 1800 it esset practicmen extint. It supervive in li nómines de loc, e desde li tost 20esim secul vi un movement por reviver li lingue. Vi nu pluri milles de gente qui comprende alquó del lingue.

Li declina del industries traditional, ante omnicos li miniera del stanno e li pisciera, ha fat de Cornwall un del regiones max povere del Reyatu Unit. Li economía depende nu precipue del turisme. Turistes es atirat per li clima clement, per li plages excellent e per li bellitá del paisage e del old piscator-villages e -citelles.
# Via Galactic

Un vista del Via Galactic al constellation de Sagittario (includent li galaxic centre)
Li **Via Galactic** es li galaxe que include li solari sistema; su nómine descri su aspecte fro Terra: un nebulosi bande de luce videt in li noctal ciel format de stelles que ne posse esser distintet individualmen per li ocul nud. Li paroles *Via Galactic* es derivat del grec *γαλακτικὸς κύκλος* (*galaktikòs kýklos*).
Sur Terra, li Via Galactic apari quam un bande pro que su discoid structura es videt internmen. Galileo Galilei prim resoluet li luminosi bande ad-in individual stelles per su telescop in 1610. Til li tost 1920s, max astronomes pensat que li Via Galactic contenet omni stelles in nor universe.
Pos li 1920 Grand Debatte inter li astronomes Harlow Shapley e Heber Doust Curtis, observationes per Edwin Hubble demonstrat que li Via Galactic es solmen un de multi galaxes.

Li Via Galactic es un galaxe spiral barrat con un D25 isofotal diametre estimat a 26,1 kiloparsecs, ma solmen circa 1000 lumine-annus spess che li brasses spiral (plu spess in li central bosse).Recent simulationes suggeste que un area de materie obscur, anc contener alcun visibil stelles, forsan extende til un diametre de presc 2 million lumine-annus (613 kpc). Li Via Galactic have pluri satelitic galaxes e es parte del Local Gruppe de galaxes, que forma parte del Virgo Supergruppe, que es se un parte del Laniakea Supergruppe.

Nor galaxe es estimat de contener de 100 a 400 milliard stelles e adminim ti quantitá de planetes.

Li solari sistema es locat che un distantie de circa 27.000 lumine-annus (8.3 kpc) del galaxic centre, sur li intern márgine del Brasse de Orion, un del spiralmen format concentrationes de gas e polve. Li stelles in li max interiori 10.000 lumine-annus forma un bosse e un o plu barres que radiate ex le bosse. Li centre del nor galaxe es un intens fonte de radio-undes nominat Sagittario A\*, un supermassiv nigri fore de 4,1 million solari masses.

Stelles e gases che un largi range de distanties del galaxic centre orbita a circa 220 kilometres per seconde. Li constant rapiditá rotational apari de contradicter li leges de Keplerian dinamica e indica que max mult (circa 90%) del masse del Via Galactic es materie obscur. Li rotational periode es circa 212 million annus che li rádius del Sole. Li Via Galactic move al rapiditá de circa 600 km per seconde con egard a extragalaxic sistemas de referentie. Li max ancian stelles in li Via Galactic es prescmen tam ancian quam li universe se.

## Vide anc

* Galaxe
* Galaxic gruppe
* Stelle

## Referenties
# Gaborone

Li parlament de Botswana in Gaborone
**Gaborone** es li cité capital del african state Botswana.

It have circum 231,626 habitants (2011).

Antey li cité nóminat *Gaberones*.

It esset fundat in li annu 1890.

Li centrale del organisation Sud African Developament Comunité (SADC) es situat in Gaborone.
# Tel Aviv

Tel Aviv
Duration: 1 minute and 29 seconds.1:29
**Tel Aviv** es li duesim max grand cité de Israel. It es situat al costa del Mediterraneo. In li annu 1950 Tel Aviv esset unit con li cité *Jaffa* al municipie *Tel Aviv-Jaffa*. Li nómine Tel Aviv significa *colline del verne*. On nomina Tel Aviv *li blanc cité*.

Li municipie Tel Aviv-Jaffa have 414.600 (2013) habitantes e it es detra li cité capital Jerusalem li duesim max grand cité del land. Li metropol-region circum Tel Aviv es nóminat Gush Dan.

Li modern cité Tel Aviv esset fundat in li annu 1909. Tel Aviv es li sede del bursa de Israel.
# Hispan

|  |  |  |
| --- | --- | --- |
|  | Ti-ci article besona revision. |  |

| **Hispan** castellano, español |
| --- |
| **Parlat in:** | Hispania, Mexico, Columbia, Argentina, Chile, Paraguay, Venezuela, Brasil, Bolivia, Ecuador, Nicaragua, Guatemala, West-Sahara, Equatorial Guinéa, Filipines, Costa Rica, Belize, USA |
| **Area:** | America, Europa, Equatorial Guinéa |
| **Parlatores:** | 580 000 000 |
| **Familie:** | Indo-europan  Italic   Latin-falisc     Romanic      Romanic occidental       Ibero-romanic        Ibero-romanic occidental        **Hispan o castillan** |
| State oficial |
| **Lingue oficial de:** | Hispania, Mexico, Columbia, Argentina, Chile, Paraguay, Venezuela, Bolivia, Ecuador, Nicaragua, Guatemala, Equatorial Guinéa, Republica Saharian, Costa Rica, Puerto Rico |
| **Regulat per:** | Asociación de Academias de la Lengua Española |
| Ciffras |
| **ISO 639-1:** | es |
| **ISO 639-2:** | spa |
| **ISO 639-3:** |  |
| Carte |
| Extension in li munde |
| Vide anc: Lingue – Liste de lingues |

**Hispan** o **castillan** es un romanic lingue parlat in Europa e in li munde.

Hispan originat quam un dialecte del latin in li loce inter Cantabria, Burgos, Soria e li provincia de Rioja de Hispania nord. De ta, su usu extendet gradualmen in li Reyatu de Castilia, u it evoluet e devenit li lingue principal del governament e comercie. Plu tard, it esset portat a America e altri partes del munde per exploratores e colonistes de Hispania.

It es li lingue nativ de inter 322 e 400 million persones, essent li hispan li lingue romanic plus parlat. Li quantitá de parlatores de hispan (quam lingue nativ o duesim lingue) es 500 million. It es li quaresim lingue plu parlat in li munde.

Hispan es un del six lingues oficial del Nationes Unit. It es li lingue du plus parlat in li Unit States de America. In comercie, litteratura, filmes, television e musica, hispan cresce rapidmen in li munde.

Romanic lingues

Aragonesi • Asturian • Baleari • Catalan • Corsesi • Extremaduran • Francesi • Galician • Hispan • Italian • Occitan • Portugalesi • Romanch • Ruman • Sardinian • Valencian
# Alabama

| Alabama |
| --- |
| Li flagg de Alabama | Li blason de Alabama |
|  |
| **Land** | Unit States de America |
| **Cité capital** | Montgomery |
| **Area** | 135 765 km² |
| **Habitantes** | 5 157 699 (2024) |
| **Densitá de habitantes** | 38,3 per km² |
| **Website** | www.alabama.gov |
| Li position de Alabama in  |

**Alabama** es un del 50 states federativ del Unit States de America.

It es situat in li sud del *USA*.

Li cité capital del *Alabama* es Montgomery.

*Alabama* have 4,599 million habitantes.

Un joc-nómine del *Alabama* es "li state de coton".

In li annu 1819 *Alabama* devenit li 22-esim state federativ del USA.

* Guvernator: Kay Ivey (Partise Republican, desde 2017)
# Espoo

Espoo
Espoo: insigne

*Land*: Finland

*Population*: 262,140, 269,802, 209,667, 213,271, 216,836, 221,597, 224,231, 227,472, 231,704, 235,019, 238,047, 241,565, 244,330, 247,970, 252,439, 256,824, 260,753, 265,543, 274,583, 279,044, 297,132, 325,716

Situ web

*Nómine oficial*: Espoon kaupunki, Esbo stad

**AdministrationMajor*: Jukka Mäkelä

*Consilium*: Espoo City Council

*Nivell geografic superior*: Uusimaa

**GeografieArea*: 312.35 km²

*Regiones urban*: Pohjois-Espoo, Vanha-Espoo, Suur-Tapiola, Suur-Matinkylä, Suur-Leppävaara, Suur-Kauklahti, Suur-Espoonlahti

**Cités gemelliCités gemelli* : Shanghai, Esztergom, Kryvyi Rih

**Carte**

Espoo: situs

Panorama de Espoo
**Espoo** es un cité in Finland.

It have 256.896 (2012) habitantes e es li duesim max grand cité de Finland.

Espoo es situat proxim al cité capital Helsinki in li sud del land. It es presc un parte de Helsinki.

It devenit oficialmen un cité in li annu 1972.
# Xi'an

| Xi'an |
| --- |
| Li emblem de Xi'an |
| **Land** | China |
| **Federal state** | Provincia Shaanxi |
| **Altore** | 405m súper li mare |
| **Area** | 1088 km² |
| **Habitantes** | 7.135.000 (2018) |
| **Densitá de habitantes** | 850 per km² |
| **Districte** | Weiyang Districte |
| **Borgomastro** | Li Mingyuan |
| **Website** | XA.gov.cn |
|  |

**Xi'an** (chinesi: 西安) es un cité in China. It es situat in li centre del Popul Republica China e es li cité capital del provincia Shaanxi.

Li cité have 7.135.000 (2018) habitantes e un area de 1088 quadrat-kilometres. Secun li númere de habitantes Xi'an es li decesim max grand cité de China.

Xi'an esset li unesim cité capital del Imperia China in li Dinastie de Qin sub li nómine *Chang’an*.

Un special turistic atration es li mur del cité quel esset restaurat. Li cité es li sede del Universitá de Nord-West China.